ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1997 σχετικά με τον κατάλογο που αναφέρεται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 3254/91 και στο άρθρο 1 παράγραφος 1 στοιχείο α) του κανονισμού (ΕΚ) αριθ. 35/97 της Επιτροπής (97/602/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πρόταση της Επιτροπής,

τον κανονισμό (ΕΟΚ) αριθ. 3254/91 του Συμβουλίου, της 4ης Νοεμβρίου 1991, για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων, καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης (1), και ιδίως το άρθρο 3 παράγραφος 1 δεύτερο εδάφιο,

Εκτιμώντας:

ότι ο κανονισμός (ΕΚ) αριθ. 35/97 της Επιτροπής, της 10ης Ιανουαρίου 1997, για τον καθορισμό διατάξεων που αφορούν την πιστοποίηση γουνών και άλλων εμπορευμάτων τα οποία καλύπτονται από τον κανονισμό (ΕΟΚ) αριθ. 3254/91 του Συμβουλίου (2), και ιδίως το άρθρο 1 παράγραφος 1 στοιχείο α), εφαρμόζεται μόνο σε ό,τι αφορά την εισαγωγή γουνών ζώων τα οποία δεν έχουν γεννηθεί και εκτραφεί σε αιχμαλωσία από χώρες που αναφέρονται στον κατάλογο του παραρτήματος της παρούσας απόφαση 7

ότι ο εν λόγω κατάλογος έχει καταρτιστεί με βάσει στοιχεία που ζητήθηκαν από την Επιτροπή από χώρες ευρισκόμενες σε γνωστές περιοχές κατανομής των ειδών που αναφέρονται στο παράρτημα Ι του κανονισμού (ΕΟΚ) αριθ. 3254/91 7

ότι έχει αποσταλεί στο Συμβούλιο προς έγκριση μια διεθνής συμφωνία σχετικά με πρότυπα μη βάναυσης παγίδευσης 7 ότι επιβάλλεται να αποφευχθούν πράξεις οι οποίες έρχονται σε αντίθεση με τον στόχο και τους σκοπούς της συμφωνίας 7 ότι ο κατάλογος περιλαμβάνει, κατά συνέπεια, τις χώρες εκείνες οι οποίες έχουν μονογράψει τη συμφωνία 7

ότι, μεταξύ άλλων, δεδομένου ότι εκκρεμεί η προσχώρηση στη διεθνή συμφωνία σχετικά με τα πρότυπα μη βάναυσης παγίδευσης και από άλλες τρίτες χώρες ή ενόψει όποιας άλλης καταστάσεως καλύπτεται από το άρθρο 3 παράγραφος 1 του κανονισμού (ΕΟΚ) αριθ. 3254/91, η παρούσα απόφαση μπορεί να θεωρηθεί ως μεταβατικής μόνον φύσεως 7 ότι ο προαναφερόμενος κατάλογος θα πρέπει να μπορεί να τροποποιηθεί αμέσως, ανάλογα με τη διαμόρφωση νέων καταστάσεων, κατά τρόπο ώστε να μην παρεμποδίζεται το εμπόριο γουνών και συναφών με τη γούνα προϊόντων 7

ότι η επιτροπή που αναφέρεται στο άρθρο 5 του κανονισμού (ΕΟΚ) αριθ. 3254/91, και της οποίας ζητήθηκε η γνώμη με γραπτή διαδικασία στις 20 Δεκεμβρίου 1996, δεν διατύπωσε ευνοϊκή γνώμη επί του σχεδίου απόφασης της Επιτροπής στην οποία παρατίθεται ο κατάλογος των εξουσιοδοτημένων χωρών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κατάλογος των χωρών που συμμορφούνται τουλάχιστον με έναν από τους όρους που προβλέπονται στο άρθρο 3 παράγραφος 1 πρώτο εδάφιο του κανονισμού (ΕΟΚ) αριθ. 3254/91 και αναφέρεται στο άρθρο 1 παράγραφος 1 στοιχείο α) του κανονισμού (ΕΚ) αριθ. 35/97 της Επιτροπής, παρατίθεται στο παράρτημα της παρούσας απόφασης, μαζί με τα αφορώμενα είδη.

Άρθρο 2

Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 22 Ιουλίου 1997.

Για το Συμβούλιο

Ο Πρόεδρος

J. POOS

(1) ΕΕ L 308 της 9. 11. 1991, σ. 1.

(2) ΕΕ L 8 της 11. 1. 1997, σ. 2.

ΠΑΡΑΡΤΗΜΑ

Κατάλογος χωρών και ειδών που αναφέρονται στο άρθρο 1

>ΘΕΣΗ ΠΗΝΑΚΑ>